แนวโน้ม SET เช้าอ่อนตัว หวนกังวล “เฟด” ขึ้นดอกเบี้ยต่อ หลังตัวเลขจ้างงานสหรัฐฯโต
โบรกคาด SET เช้าปรับตัวลงหลังตัวเลขการจ้างงานสหรัฐฯออกมาดีเกินคาด และอัตราการว่างานก็ปรับตัวลงดีกว่าคาด ส่งผลให้นักลงทุนกังวลว่าเฟด จะปรับขึ้นอัตราดอกเบี้ยเพิ่มอีก 2 ครั้ง จากเดิมคาดจะขึ้นอีกเพียง 1 ครั้ง ให้แนวรับไว้ที่ 1,680 จุด และแนวต้าน 1,695-1,700 จุด
โบรกคาด SET เช้าปรับตัวลงหลังตัวเลขการจ้างงานสหรัฐฯออกมาดีเกินคาด และอัตราการว่างานก็ปรับตัวลงดีกว่าคาด ส่งผลให้นักลงทุนกังวลว่าเฟด จะปรับขึ้นอัตราดอกเบี้ยเพิ่มอีก 2 ครั้ง จากเดิมคาดจะขึ้นอีกเพียง 1 ครั้ง ให้แนวรับไว้ที่ 1,680 จุด และแนวต้าน 1,695-1,700 จุด
6 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดปรับตัวลง หลังตัวเลขการจ้างงานนอกภาคเกษตร (Nonfarm Payrolls) ของสหรัฐเดือน ม.ค. 66 ออกมาดีกว่าที่ตลาดคาด โดยเพิ่มขึ้น 517,000 ตำแหน่ง จากที่คาดว่าจะไม่ถึง 200,000 ตำแหน่ง อีกทั้งอัตราการว่างงานก็ปรับลดลงเหลือ 3.4% ดีกว่าคาดที่ระดับ 3.6% และลดลงจากเดือน ธ.ค. 65 ที่ 3.5% ส่งผลให้นักลงทุนกลับมากังวลว่าธนาคารกลางสหรัฐ (เฟด) จะปรับขึ้นอัตราดอกเบี้ยต่อเนื่อง
โดย FedWatch Tool ของ CME Group บ่งชี้ว่า นักลงทุนคาดเฟดจะปรับขึ้นอัตราดอกเบี้ย 0.25% อีก 2 ครั้ง ในการประชุมเดือนมี.ค. และเดือนพ.ค. สู่ระดับสูงสุดที่ 5.00-5.25% ก่อนที่เฟดจะคงอัตราดอกเบี้ยที่ระดับดังกล่าว
ขณะที่เงินเฟ้อไทยวันนี้ คาดว่าจะชะลอตัวเป็นไปตามคาดการณ์ให้แนวรับไว้ที่ 1,680 จุด และแนวต้าน 1,695-1,700 จุด